Държавен вестник, бр. 24, 2026 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  24
за използване на географското указание за 
този продукт, се наказва с глоба от 2000 до 
10 000 лв., а едноличните търговци и юри­
дическите лица – с имуществена санкция в 
размер от 3000 до 20 000 лв.
(5) Производител, който пуска на пазара, 
предлага за продажба, изпраща, съхранява 
или държи с тези цели продукт, означен с 
географско указание за занаятчийски и про­
мишлени продукти с действие на територията 
на Европейския съюз, когато продуктът не 
отговаря на съответната спецификация, се 
наказва с глоба от 2000 до 10 000 лв., а едно­
личните търговци и юридическите лица – с 
имуществена санкция в размер от 3000 до 
20 000 лв.
(6) Производител, който пуска на пазара, 
предлага за продажба, изпраща, съхранява 
или държи с тези цели продукт, върху който е 
поставено означението „защитено географско 
указание“, съкращението ЗГУ или символът на 
Европейския съюз съгласно чл. 48, параграф 1 
от Регламент (ЕС) 2023/2411, когато продуктът 
не отговаря на съответната спецификация на 
регистрирано географско указание за занаят­
чийски или промишлени продукти, се наказва 
с глоба от 2000 до 10 000 лв., а едноличните 
търговци и юридическите лица – с имущест­
вена санкция в размер от 3000 до 20 000 лв.
(7) Лице, което осъществява контролни 
задачи, без да е получило разрешение за това 
по реда на този закон или чието разрешение е 
било прекратено, се наказва с глоба от 10 000 
до 20 000 лв., а едноличните търговци и юри­
дическите лица – с имуществена санкция в 
размер от 20 000 до 30 000 лв.“
4. Досегашната ал. 4 става ал. 8 и се из­
меня така:
„(8) При повторно и всяко следващо нару­
шение по ал. 1 – 7, извършено в едногодишен 
срок от влизането в сила на предходното на­
казателно постановление, на лицето се налага:
1. глоба от 3000 до 15 000 лв., а на еднолич­
ните търговци и юридическите лица – иму­
ществена санкция в размер от 5000 до 
30 000 лв. в случаите по ал. 1 – 6;
2. глоба от 15 000 до 30 000 лв., а на едно­
личните търговци и юридическите лица – иму­
ществена санкция в размер от 25 000 до 
40 000 лв. в случаите по ал. 7.“
5. Досегашната ал. 5 става ал. 9 и в нея 
думите „ал. 1 – 4“ се заменят с „ал. 1 – 6 и 8“. 
6. Създава се ал. 10:
„(10) В случаите по ал. 4 – 6 и 8 се раз­
порежда изтегляне от търговската мрежа на 
продукти, които се предлагат в нарушение на 
чл. 88, ал. 2 от закона и на чл. 40 и чл. 44 от 
Регламент (ЕС) № 2023/2411.“
7. Досегашната ал. 6 става ал. 11 и в нея 
думите „е използван“ се заменят с „и 2 или 
означението по ал. 3 – 6 са използвани“.
8. Досегашните ал. 7 и 8 стават съответно 
ал. 12 и 13.
9. Досегашната ал. 9 става ал. 14 и в нея 
думите „ал. 1 – 8“ се заменят с „ал. 1 – 3, 
8 – 11 и 13“ и накрая се добавя „и дали из­
ползваният знак е регистриран като марка 
или промишлен дизайн на друго лице, ако 
е с по-късна дата на заявяване, съответно 
приоритет“. 
§ 74. Създава се чл. 127а: 
„Заповеди срещу незаконно съдържание
Чл. 127а. (1) Когато нарушение по чл. 127 
е извършено в онлайн среда, се издава запо­
вед, с която на нарушителя се разпорежда да 
премахне незаконното цифрово съдържание. 
Заповедта се публикува на интернет стра­
ницата на Патентното ведомство в деня на 
нейното издаване, а нарушителят незабавно 
се уведомява по реда, предвиден в Админист­
ративнопроцесуалния кодекс. Нарушителят е 
длъжен да изпълни заповедта в срок до три 
дни от уведомяването му.
(2) Едновременно с издаването на заповед­
та по ал. 1 се издава и заповед, с която на 
доставчиците на хостинг услуги и на пред­
приятията, предоставящи обществени елек­
тронни съобщителни мрежи и/или услуги, 
се разпорежда да премахнат, блокират или 
ограничат достъпа до онлайн интерфейса на 
нарушителя в срок до три дни от уведомява­
нето им. Заповедта се публикува на интернет 
страницата на Патентното ведомство в деня 
на нейното издаване. Лицата – адресати на 
заповедта, се уведомяват незабавно по реда 
на Административнопроцесуалния кодекс.
(3) Когато предприетите мерки по пред­
ходните алинеи не са постигнали резултат, се 
издава заповед, с която на регистраторите на 
домейни се разпорежда да прекратят регис­
трацията на домейна на нарушителя в срок 
до три дни от уведомяването им. Заповедта 
се публикува на интернет страницата на Па­
тентното ведомство в деня на нейното изда­
ване, а регистраторът на домейн се уведомява 
незабавно по реда на Административнопро­
цесуалния кодекс, в случай че е българско 
юридическо лице.
(4) Регистраторите на домейни са длъжни 
да поискат съгласие от председателя на Па­
тентното ведомство или от оправомощен от 
него заместник-председател при постъпване 
на искане за регистриране на домейн от лице, 
за което има издадена заповед по ал. 3.
(5) Заповедите по ал. 1 – 3 се издават от 
председателя на Патентното ведомство или от 
оправомощен от него заместник-председател и 
подлежат на обжалване пред Административ­
ния съд – град София, по реда на Админист­
ративнопроцесуалния кодекс. Обжалването 
не спира изпълнението им, освен ако съдът 
разпореди друго.